b'\n_START_ARTICLE_\nThe Star-Spangled Banner\n_START_SECTION_\nHistoria\n_START_PARAGRAPH_\nLaulun sanat kirjoitti 1814 Francis Scott Key, 35-vuotias lakimies ja amat\xc3\xb6\xc3\xb6rirunoilja, joka oli ollut seuraamassa, kun brittil\xc3\xa4inen maihinnousulaivasto tulitti Baltimoren satamaa suojannutta Fort McHenryn rannikkolinnaketta vuoden 1812 sodassa. H\xc3\xa4n kirjoitti sen runoksi nimelt\xc3\xa4\xc3\xa4n "Defense of Fort M\'Henry", koska h\xc3\xa4n n\xc3\xa4ki pommitusten j\xc3\xa4lkeen Yhdysvaltain lipun yh\xc3\xa4 pystyss\xc3\xa4, josta tuli kuuluisat sanat "And the rocket\xe2\x80\x99s red glare, the bombs bursting in air, Gave proof through the night that our flag was still there.\xe2\x80\x9d kansallislauluun. Siit\xc3\xa4 tuli suosittu patrioottien laulu, kun se sovitettiin englantilaiseen juomalauluun To Anacreon in Heaven. The Star-Spangled Bannerista tuli Yhdysvaltain kansallislaulu kongressin p\xc3\xa4\xc3\xa4t\xc3\xb6ksell\xc3\xa4 3. maaliskuuta 1931, jos kohta armeija ja laivasto olivat k\xc3\xa4ytt\xc3\xa4neet sit\xc3\xa4 kansallislaulun omaisesti jo kauan sit\xc3\xa4 ennenkin.\n_START_SECTION_\nSoittaminen urheilutapahtumissa\n_START_PARAGRAPH_\nKansallislaulu alettiin laulaa urheilutapahtumissa noin vuonna 1918 World Seriesin aikana. Toisen maailmansodan p\xc3\xa4\xc3\xa4tytty\xc3\xa4 laulua alettiin laulaa NFL-pelien alussa.\n_START_SECTION_\nLaulun haastavuus\n_START_PARAGRAPH_\nLaulua pidet\xc3\xa4\xc3\xa4n yleisesti haastavana laulettavana, sill\xc3\xa4 se sis\xc3\xa4lt\xc3\xa4\xc3\xa4 sek\xc3\xa4 matalia ett\xc3\xa4 korkeita s\xc3\xa4veli\xc3\xa4 ja vaikeita sanoja. Useimmat kuorotkaan eiv\xc3\xa4t osaa laulaa laulua hyvin, ja jotkut ihmiset kielt\xc3\xa4ytyv\xc3\xa4t laulamasta sit\xc3\xa4 sen vaikeuden vuoksi. Popul\xc3\xa4\xc3\xa4rimusiikin laulajilla on tapana esitt\xc3\xa4\xc3\xa4 laulusta oma tulkintansa.\n_START_SECTION_\nMuuta\n_START_PARAGRAPH_\nThe Star-Spangled Banneria Yhdysvaltojen kansallislauluina toimivat "My Country, \'Tis of Thee", joka tunnetaan my\xc3\xb6s nimell\xc3\xa4 "America", sek\xc3\xa4 "Hail, Columbia"-marssi. "My Country, \'Tis of Thee":n melodia on sama kuin Yhdistyneen kuningaskunnan kansallishymnin "God Save the Queen":in.'